Overvejer du at bliver yousee kunde så håber jeg du har en rigtig god tålmodighed og en meget lang lunte 😊😊 

Her er en historie fra den virkelige verden, der er så langt ude at man næste skulle tro det var en joke !!

Den 3. April 2017 køber min mormor på 78 år sin første iPhone, kontant hos yousee. 

Vi køber den i yousee butikken i Randers, fyren der sælger hende den fortæller hende at hvis hun går direkte hjem og godkender den mail der beviser at hun acceptere overflyttelse af hendes nummer der skal ske fra fullrate, vil hun modtage hendes nye simkort og overflyttelsen vil ske i løbet af en uge. 

Min mormor går hjem og godkender mailen, et par dage senere modtager hun en ny mail med samme indhold, hun godkender igen. nogle dage senere modtager hun endnu en mail med nøjagtig det samme, min mormor tænker at hun ikke har gjort det rigtigt så hun kontakter min lillebror der køre ned og godkender nummeroverflytningen for 3 gang. Få dage senere modtager hun mailen igen, og jeg beslutter her at kontakte yousee for første gang. Her der der gået ca. 2 uger. Manden i yousee kundeservice jeg kommer i kontakt med forstår ikke hvad problemet er, men fortæller os at de har modtaget godkendelsen og at nummerflytningen er i gang. Hun får en måned gratis for ulejligheden.
 Nogle dage senere modtager min mormor den mail hun har bekræftet flere gange igen, denne gang på post. Jeg kontakter dem igen og de fortæller mig at det er en fejl, og at simkortet er på vej. 

Min mormor modtager nu endelig sit simkort, men da nummeret endnu ikke er overflyttet kan hun jo stadig ikke bruge sin telefon. 

En uge senere ringe jeg og spørg hvornår de forventer at nummeret er flyttet over,  her får jeg beskeden at vi er blevet fejl orienteret i butikken og at der går 4 uger før nummeret er flyttet, dog kan yousee medarbejderne godt se at det er en tand for dårlig service og han vil derfor kontakte mig senere på dagen, når han har snakket med nummeroverflytnings afdelingen, han siger i samme omvending at vi med 90 % sikkerhed kan forvente at nummeret bliver flyttet inden for en uge. Han fortæller desuden at alle der har købt telefon hos yousee på netop det tidspunkt som min mormor, har problemer med at få flyttet deres nummer. 14 dage senere har han stadig ikke ringet tilbage til mig som lovet. 

Jeg kontakter yousee kundeservice igen, her kommer jeg i kontakt med en yousee medarbejder som vil ringe tilbage inden for en halv timer når han har undersøgt sagen, 2 timer senere har han stadig ikke ringet tilbage og jeg kontakter dem igen. Her fortæller en anden medarbejder mig at det tidligere på dagen er blevet noteret at ingen ved hvornår nummeroverflytningen vil ske, og at der ikke er nogen dato da der er problemer med nummeroverflytnings systemet mellem yousee og fullrate, og at fullrate ikke vil frigive nummeret, men at jeg kan besøge vores yousee butik og få klippet hendes simkort til, så hun kan bruge hendes nye iPhone. 

Om fredagen d. 26 maj (53 dage efter købet) besøger vi igen yousee butikken i Randers og beder om at få klippet simkortet til, det kan de ikke og henviser os til en lille butik hvor de kan gøre det for os. Yousee manden i butikken kontakter samtidig nummerflytnings afdelingen som bekræfter at de ikke ved hvornår nummeroverflytningen sker, da fullrate ikke vil frigive hendes nummer. Samtidig kan han fortælle at han ikke kan se i deres system, at min mormor har fået den første månede gratis, så det må vi følge op på når nummeroverflytningen er sket. 

Min mormor får samme eftermiddag, i en anden butik, klippet  hendes simkort til og hun kan nu bruge sin nye iPhone. 

Fredag d. 2. Juni kontakter jeg hendes nuværende telefonselskabet fullrate for at lave hendes abonnement om, så hun kan benytte internettet uden det vil koste hende en formue, da jeg alligevel har fat på dem spørger jeg dem hvorfor de ikke vil frigive min mormors nummer (da det jo er det kundeservice og yousee manden i butikken har sagt), hun er meget uforstående og fortæller mig at de gerne vil frigive hendes nummer, men at de har afvist nummeroverflytningen da de ikke har fået det korrekte simkort nummer fra yousee..  

Jeg kontakter yousee og fortælle hvad fullrate har forklaret mig og yousee medarbejderen undersøger sagen og bekræfter at de skal bruge simkort nummeret, for det er det de mangler. Men da vi jo efter lang ventetid har fået klippet hendes simkort til, kan vi jo ikke give dem nummeret, da dette er klippet væk, yousee damen kvittere med at fortælle mig at det også er lidt dumt og usmart at klippe sit simkort til. Hun vil undersøge hvad vi kan gøre, hun ligger på og ringer ikke tilbage.  

Jeg kontakter yousee igen, fortæller dem hele situtationen en gang mere og yousee damen beder mig kontakte fullrate og få oplyst simkort nummeret. 

Efter at ha snakket med fullrate og fået simkort nummeret, ringer jeg nu for 3. gang denne dag til yousee og oplyser dem simkort nummeret. Denne gang snakker jeg med en mand, som fortæller mig at der vil går 4-5 uger, så vil nummeret være flyttet over. Vi bliver enige om at hans overordnede vil kontakte mig tirsdag d. 6 eller onsdag d. 7 juni, så vi sammen kan snakke forløbet igennem, da vi langt fra er tilfredse. 

Vi har i dag d. 11. Juni - og jeg har selvfølgelig ikke hørt fra den overordnede fra yousee.. 

Iøvrigt vil yousee ikke lade telefonen og nummeroverflytningen gå retur..

Vi venter stadig på nummeroverflytningen går igennem..

Er det okay at behandle en gammel dame på 78 år sådan? Er det okay at behandle nogen sådan? 

Jeg er er meget undrende over hvordan så stort et firma kan klokke så meget rundt i det..

-Dette er også delt på Facebook-